Sandrine Mendiburu

Sandrine Mendiburu (Baiona, 1972ko urriaren 15a - ) emakumezko golfari profesional ohi lapurtarra da, 2001ean erretiratua.

Donibane Lohizunen bizi izan da.

 Hastapenak 
 3 urte besterik ez zituenean hasi zen golfean, Donibane Lohizuneko Xantakoko golf zelaian; LacosteArropa marka ospetsuarena. familiarena den zelai honetan aita kadia zen eta ama idazkaria.
 12 urterekin bere adineko frantses estatuko txapelketa irabazi zuen eta hiru urtez titulua erdietsi zuen.
 15 urterekin Orange Bowl torneoa irabazi zuen AEBetan; titulu hori lortzeko AEBetakoa ez zen lehena eta bakarra 49 urteetan.
 Urte bi beranduago AEBetako Junior edo gazte txapelketa irabazi zuen, honetan ere AEBetakoa ez zen lehena.Txapelketako webgunean historia.
 1989an, oraindik amateurra zenean Biarrizko Openean hirugarren geratu zen.
 Urte berean Cécilia Mourgue d'Algue, Sophie Louapre, Delphine Bourson, Caroline Bourtayre eta Valérie Pamardekin bera kide zen estatuko taldeak Europako txapelketa lortu zuen.

 Karrera profesionala 
Bere garaian profesionala izan zen Philippe aitaren laguntza zuela profesional bihurtu zen 1991ean. 18 urte besterik ez zituen.

Hurrengo urtean Ladies European TourEuropako emakumezkoen zirkuitu profesionala. Europako zirkuituan Rockie of the year ("urteko hasiberria") izendatu zuten. Hamargarren amaitu zuen.

Profesional urteetan lortutako garaipenak:
 1994an Portugaleko Costa Azul Opena.
 1998an Malaysiako Opena.
 1999an Alemaniako Hannover Expo 2000 OpenaAlbistea golftoday.co.uk.en. eta Irlandako Donegalekoa.Garaipenaren berri. Urte horretako frantses estatuko lehena izan zen.

1999an bertan lortu zuen urteko posturik onena (8.a) eta 2001ean karrera profesionalari amaiera eman zion, Hugo semea izan zuenean.

 Jakingarriak 
 Donibane Lohizuneko San Tomas Akinokoa lizeoan ikasi zuen. Bertan Anne-Sophie Lapix eta Laurence Ostolaza telebista aurkezleak ere ibili ziren ikasle.
 Évian ur mineralaren publizitatearen irudia da eta Evian Masters konpetizioan parte hartzeaz gain Canal+ taldeko kateetan kirol esataria da.
 Azken datu honetan zerikusia du Franck Riboudekin ezkondu izanak; Riboud DanoneEvian ur mineralen etxea Danone taldearena da; gainera Riboud bera dago Evian Masters torneoa berriro indartzeko ahaleginen atzetik. taldeko burua da eta 2008anAlbistea journaldunet-en. frantses estatuan hoberen ordaindutako enpresako koadroa zen: 4,3 milioi €.
 Bere aita Arrangoitzeko golf zelaiko zuzendari lanetan dabil eta bera laguntzen; kontu honetan ere Riboudekiko harremanak ematen du zeresana: enpresaburu dirudunaren kontrako bilkurak egin ziren 2001ean, bai zelaian bertan bai duten etxearen aurrean; luxuzko turismoaren eta espekulazioaren kontra Ipar Euskal Herrian burutu diren kanpainetan kokatu behar diraErreferentzia gertaera horiei. eta kasu honetan gehitu behar zaio Danone taldean suertatu ziren langileen kanporaketak.Eztabaida hori Euskal Herriko Kazetan.Albiste bera La Dépêche-n.
 2003an Nuni golfwear arropa marka sortu zuen Mendiburuk;Markaren aurkezpena dela eta Mendibururen biografia. Never up, never in golf mundutik datorren esaldiaren akronimoa daAzalpena Nuniren webgunean. eta bereziki Japonian arrakasta handia izan du.

 Erreferentziak 

 Ikus, gainera 
 Anne-Sophie Lapix
 Laurence Ostolaza

 Kanpo loturak 
    Arrangoitzeko golfeko webgunea.
    Mendiburu Nuni arropa markaren webgunea.

Kategoria:Euskal Herriko golfariak
Kategoria:Lapurdiko enpresaburuak
Kategoria:Donibandarrak